**TEHNIŠKI DAN: JAZ, KRALJ IN MOJ GRAD**

**VODILO ZA UČITELJE**

**Tehniški dan:** Jaz, kralj in moj grad

**Predmet:** Naravoslovje in tehnika in Družba

**Starost učencev:** 4. razred

**Trajanje:** 5 PU

**Splošni cilji:** Učenec pridobi znanje o pomembnem elementu slovenske kulturne dediščine – gradovih. Spozna zgradbo gradov, njegovo funkcijo in življenje v srednjem veku. Svoje teoretično znanje aktivno nadgradi z gradnjo lastnega gradu, s čimer krepi svoje prostorske predstave in estetski izraz ter hkrati ozavešča pomen varstva okolja (uporaba naravnih materialov ali reciklaža embalaže).

**Operativni cilji za 4.r.** (Naravoslovje in tehnika, Družba):

Učenec:

* dokaže, da se odpadki lahko uporabljajo kot surovine,
* gradi modele stavb (na podlagi skice),
* uporabi lesna gradiva pri izdelavi modelov in maket;
* spozna kulturno dediščino,
* Spozna preteklost skozi življenje ljudi in jo primerja z današnjim časom.

**Oblike dela:** individualna

**Metode dela:** metoda razlage, metoda demonstracije; praktično delo, delo z IKT (računalnik)

**Medpredmetnost:** slovenščina (pridobivanje informacij z digitalno tehnologijo, razumevanje in doživljanja književnega časa in književnih oseb, razlike med glavnimi in stranskimi osebami itd.), likovna umetnost (uporaba različnih materialov, umetniško izražanje in oblikovanje prostorske predstave), računalništvo (delo z IKT).

**REŠITVE**

1. **naloga**

Odgovori po občutku in kreativnosti (zvok, vonj, otip in okus gradu).

1. **naloga**

Identičnost odgovorov ni nujna, pomembno je, da učenci približno razumejo/poznajo besede. Npr:

Obzidje – zid okoli gradu, za obrambo ipd.

Sobana – večja soba, razkošna soba na gradu, za plemstvo/kralje/ ipd.

Orožarna – prostor za shranjevanje orožja

Plemič – kralj, kraljična, vladarji, bogataši ipd.

Podložniki – revnejši prebivalci, kmetje, služinčad

Vitezi – bojevnik v oklepu

Katapult – naprava za metanje kamnov (za rušenje npr. obzidja)

Gavge – vislice

Vezenje – ročno delo

Dragulj – drag kamen

1. **naloga (Vitezova razlaga o gradovih)**

- Orožje izpred 700 - imi leti: samostrel, lok, katapult, meč, sulica ipd. (različno orožje, ki ne vključuje modernega, npr. avtomatske pištole).

- Plemiška hrana in pijača: vino, merjasec, meso, kruh, sadje

- Majhna grajska okna: ohranjanja toplote v prostorih

1. **naloga**
* Izbira po interesu/zmožnostih nabiranja naravnih materialov ali sestavljanja iz embalaže.
* Fotografije izdelkov učencev.

**\* Bonus naloga**:

* diferenciacija po zmožnostih in željah (zgodba z uvodom, vrhom in zaključkom z vključenimi besedami: bradati kralj \_\_\_\_\_\_\_\_, pobesneli konj \_\_\_\_\_\_\_\_\_\_, pogumni vitez \_\_\_\_\_\_\_\_\_\_\_\_, strahopeten grajski duh \_\_\_\_\_\_\_\_\_\_\_ in kraljična mična \_\_\_\_\_\_\_\_\_\_\_\_\_\_\_);
* pošiljanje ni nujno, razen če želite (potrebna sprememba navodil v ppt-ju).

*Učenec na koncu pošlje fotografijo lista z odgovori in fotografijo svojega izdelka. Bonus naloga je opcijska (video ali avdio posnetek).*